形容玉兰花最好的诗词
玉兰花是木兰科落叶乔木,别名白玉兰、望春、玉兰花。 原产于中国中部各省,现北京及黄河流域以南均有栽培,下面分享了形容玉兰花的'诗词,一起来欣赏吧!
《玉兰》
明 睦石
霓裳片片晚妆新,束素亭亭玉殿春。
已向丹霞生浅晕,故将清露作芳尘。
《题玉兰》
明 沈周
翠条多力引风长,点破银花玉雪香。
韵友自知人意好,隔帘轻解白霓裳。
《玉兰》
明 文征明
绰约新妆玉有辉,素娥千队雪成围。
我知姑射真仙子,天遣霓裳试羽衣。
影落空阶初月冷,香生别院晚风微。
玉环飞燕原相敌,笑比江梅不恨肥。
《雪中玉兰花盛开》
清 查慎行
阆苑移根巧耐寒,此花端合雪中看。
羽衣仙女纷纷下,齐戴华阳玉道冠。
《满庭芳·玉兰》
清 朱廷钟
刻玉玲珑,吹兰芬馥。
搓酥滴份丰姿。
缟衣霜袂,赛过紫辛夷。
自爱临风皎皎,
笑溱洧、芍药纷遗。
藐姑射,肌肤凝雪,
烟雨画楼西。
开齐、还也未、绵苞乍褪、
鹤翅初披。
称水晶帘映。云母屏依。
绰约露含日、
冰轮转、环参差。
问琼英。返魂何处?
清梦绕瑶池。
《七绝玉兰花》
临窗听雨亦怅愁,
横笛斜吹未解忧,
信手拈来花几许,
自此暗香闺中留。
《七律玉兰花》
红是精神白是魂,仙娥唐女抖清纯。
叶飘浦水花千树,春入林中酒一樽。
胜景催诗牵客步,闲情携侣过江村。
华姿若许谁相访?雨落风敲沪上门。
《兰花》
唐 李白
孤兰生幽园,众草共芜没。
虽照阳春晖,复悲高秋月。
飞霜早淅沥,绿艳恐休歇。
若无清风吹,香气为谁发。
《大风惜玉兰》
清朝
池烟径柳漫黄埃,苦为辛夷酹一杯。
如此高花白于雪,年年偏是斗风开。